ཀྲུང་གོ་བོད་རིག་པ་ཞིབ་འཇུག་ལྟེ་གནས་ཀྱི་སྤྱི་ཁྱབ་ཀན་ཧྲི་དགྲ་འདུལ་གྱིས་ཟུར་ཚོགས་ཐོག་བོད་ཀྱི་སློབ་གྲྭའི་སློབ་གསོར་བོད་རྒྱ་སྐད་གཉིས་ཀྱི་སློབ་གསོ་ཕྱོགས་ཡོངས་ནས་ལག་ལེན་བསྟར་བ་དང་།སློབ་སྦྱོང་བྱེད་སྐབས་བོད་ཡིག་རྒྱུན་འཛིན་དང་བེད་སྤྱོད་རྒྱ་ཁྱབ་གཏོང་གི་ཡོད།རྒྱལ་ཁབ་ཀྱིས་བོད་ལྗོངས་སློབ་ཆེན་དང་།བོད་ལྗོངས་མི་རིགས་སློབ་ཆེན།བོད་ལུགས་གསོ་རིག་སློབ་གླིང་།ཀྲུང་གོའི་བོད་རིག་པ་ཞིབ་འཇུག་ལྟེ་གནས།བོད་ལྗོངས་སྤྱི་ཚོགས་ཚན་རིག་ཁང་།གནམ་རིག་སྐར་རྩིས་ཞིབ་འཇུག་ཁང་སོགས་སློབ་གསོ་གསོ་སྦྱོང་རྟེན་གཞི་དང་རིགས་ཚང་བའི་ཞིབ་འཇུག་སྒྲིག་གཞི་ཁག་གཅིག་བཙུགས་པ་མ་ཟད་བོད་ཀྱི་དམངས་ཁྲོད་རིག་གནས་ལ་དམིགས་པའི་གཞི་ཁྱོན་ཆེ་ལ་རྒྱུད་རིམ་ལྡན་པའི་ཡོངས་བཤེར་དང་།འཚོལ་བསྡུ།ལེགས་སྒྲིགཞིབ་འཇུགདཔེ་སྐྲུན་བཅས་ཀྱི་ལས་དོན་ཐེངས་མང་སྔ་རྗེས་སུ་སྒྲིག་འཛུགས་བྱས་ཡོད།ཉམས་རྒུད་དུ་འགྲོ་ཉེར་ཡོད་པའི་མི་རིགས་ཀྱི་དམངས་ཁྲོད་རིག་གནས་མང་པོ་ཞིག་ཕྱོགས་ཡོངས་ནས་མྱུར་སྐྱོབ་དང་སྲུང་སྐྱོབ་ནུས་ལྡན་ཐུབ་ནས་སླར་ཡང་འོད་སྟོང་འཕྲོ་ཐུབ་པ་བྱུང་ཡོད་ཅེས་བཤད།